Ο **Ταγιέ Ισμαΐλα Ταϊβό** (16 Απριλίου 1985) είναι Νιγηριανός διεθνής ποδοσφαιριστής, ο οποίος αγωνίζεται ως αμυντικός στην ΧΓΚ Ελσίνκι. Είναι γνωστός για τα δυνατά και πολύ καλά μακρινά του σουτ, ενώ έχει πολύ καλές ικανότητες στην εκτέλεση των στημένων φάσεων. Η βασική θέση του Ταϊβό είναι αυτή του αριστερού μπακ.

Συλλογική Καριέρα
-----------------

### Λόμπι Σταρς

Ο Ταγιέ Ταϊβό γεννήθηκε στο Λάγκος της Νιγηρίας. Αφού πέρασε μια χρονιά στην ομάδα της Β' Κατηγορίας Νιγηρίας, Γκάμπρος Ιντερνάσιοναλ, ο Ταϊβό αποκτήθηκε από την ομάδα της Πρέμιερ Λιγκ Νιγηρίας, Λόμπι Σταρς. Πέρασε μία σεζόν στους Λόμπι Σταρς.

### Μαρσέιγ

Το 2005, σε ηλικία 20 ετών, ο Ταϊβό αποκτήθηκε από την γαλλική Ολιμπίκ Μαρσέιγ. Το σκεπτικό της απότκησής του, ήταν να καλύψει το κενό που είχε αφήσει η αποχώρηση του Μπιτσεντέ Λιζαραζού για την Μπάγερν Μονάχου. Ο Νιγηριανός αριστερός μπακ πέτυχε το νικητήριο γκολ της Μαρσέιγ απέναντι στην Ολιμπίκ Λυών, στις 21 Μαρτίου 2010, με ένα δυνατό αριστερό σουτ από μακρινή απόσταση. Πέτυχε, επίσης, το νικητήριο τέρμα της Μαρσέιγ, απέναντι στην ΟΣ Μπουλόν, στις 17 Απριλίου 2010. Στις 23 Απριλίου 2011, ο Ταϊβό πέτυχε το μοναδικό τέρμα της ομάδας του στον τελικό του Λιγκ Καπ Γαλλίας του 2011 που έλαβε χώρα στο Σταντ ντε Φρανς, με αντίπαλο την Μονπελιέ ΣΚ. Μετά τον αγώνα, ο Ταϊβό πήρε ένα μικρόφωνο και άρχισε να τραγουδά με τους οπαδούς της ομάδας έναν υβριστικό σύνθημα με αποδέκτη την Παρί Σεν Ζερμέν, μια πράξη που λίγο έλειψε να του κοστίσει την τιμωρία του από την LFP.

### ΑΚ Μίλαν

Στις 9 Μαΐου 2011, ο, τότε, προπονητής της ΑΚ Μίλαν, Μασιμιλιάνο Αλέγκρι, επιβεβαίωσε την απόκτηση του Ταϊβό, καθώς και του Γάλλου αμυντικού Φιλίπ Μεξές. Οι δυο τους θα αγωνίζονταν στην Μίλαν για την σεζόν 2011-12. Πραγματοποίησε το ντεμπούτο του με την ομάδα στις 24 Σεπτεμβρίου 2011 σε μία εντός έδρας νίκη με σκορ 1–0 επί της Τσεζένα, όπου αντικαταστάθηκε, στην συνέχεια, από τον Λούκα Αντονίνι. Τον Δεκέμβριο του 2011, έδωσε συνέντευξη στην γαλλική εφημερίδα L'Équipe, δηλώνοντας απογοητευμένος από την κατάσταση στην ΑΚ Μίλαν, αναφέροντας προβλήματα με τον Μασιμιλιάνο Αλέγκρι και το γεγονός πως αγωνιζόταν ελάχιστα. Αν και περνούσε το μεγαλύτερο τμήμα της σεζόν στον πάγκο των αναπληρωματικών της ομάδας του, ο Ταϊβό ξεκαθάρισε πως παρέμενε πιστός στην ιταλική ομάδα.

### Κουίνς Παρκ Ρέιντζερς

Στις 24 Ιανουαρίου 2012, η Κουίνς Παρκ Ρέιντζερς εξασφάλισε την απόκτηση του Ταϊβό από την Μίλαν, υπό την μορφή δανεικού έως το τέλος της σεζόν, με οψιόν αγοράς του παίκτη ύψους £3.5 εκατομμυρίων. Πραγματοποίησε το ντεμπούτο του την 1η Φεβρουαρίου, σε έναν αγώνα της νέας του ομάδας απέναντι στην Άστον Βίλα που έλαβε χώρα στο Μπέρμινγκχαμ, και ο οποίος έλειξε ισόπαλος με σκορ 2-2. Μετά από δύο αγώνες με την Κουίνς Παρκ Ρέιντζερς, ο Ταϊβό έκανε δηλώσεις στις οποίες ανέφερε πως θα παρέμενε στην ομάδα και μετά την λήξη του δανεισμού του. Πέτυχε το πρώτο του τέρμα με την ομάδα με μία εξαιρετική εκτέλεση φάουλ από απόσταση 27 γιαρδών, στην ήττα της ομάδας του με σκορ 3-1 από την Σάντερλαντ ΦΚ, στις 24 Μαρτίου 2012.

### Ντιναμό Κιέβου

Στις 31 Ιουλίου 2012, ο Ταϊβό εντάχθηκε στην ΦΚ Ντιναμό Κιέβου ως δανεικός για έναν χρόνο με οψιόν αγοράς του με την λήξη της σεζόν.

Παραπομπές
----------

1. 1 2  Italy take note of Taye Taiwo. MTN. September 16, 2011. Retrieved 6 December 2011.
2. ↑  Taye Taiwo elu joueur ICM du match Αρχειοθετήθηκε 2012-05-26 στο Wayback Machine.. (in French). new.lfp.fr. Retrieved 6 December 2011.
3. ↑  Taiwo facing ban for taking mic out of PSG Αρχειοθετήθηκε 2011-04-29 στο Wayback Machine.. soccernet.espn.go.com (ESPN). Retrieved 6 December 2011.
4. ↑  AC Milan confirm deals for Philippe Mexes and Taye Taiwo Αρχειοθετήθηκε 2012-10-24 στο Wayback Machine.. soccernet.espn.go.com (ESPN). Retrieved 6 December 2011.
5. ↑
6. ↑  Taye Taiwo wants AC Milan stay. eyefootball.com. Retrieved 6 December 2011.
7. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 27 Ιανουαρίου 2012. Ανακτήθηκε στις 11 Δεκεμβρίου 2012.
8. ↑  Taiwo: "I tifosi del Milan non credono in me, resto al QPR"
9. ↑
10. ↑  «A.C. Milan comunicato ufficiale» (στα Italian). *acmilan.com* (Associazione Calcio Milan). 31 July 2012.. Ανακτήθηκε στις 31 July 2012.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Προφίλ από την LFP